VODIČ ZA TRUDNICE
1. Ultrazvučni pregled (UZ) u 12. nedelji (11–14. GN) trudnoće
otkriva 97% plodova sa hromozomskom greškom, kao i većinu plodova sa srčanom manom, anomalijom mozga i lica itd.
2. Ultrazvučni pregled u 16. nedelji (14–17. GN)
otkriva 80–90% eventualnih urođenih grešaka u razvoju ploda, jer razvoj ploda nije do kraja završen.
3. Na početku 16. nedelje obavezna je procena posteljice i primena terapije ako ona ne funkcioniše adekvatno.
Svako odlaganje lečenja slabijeg rada posteljice povećava šansu za zastoj u rastu ploda u kasnijem toku trudnoće (od 28. GN).
4. Tek od 24. nedelje pa sve do kraja trudnoće
preostalih 10–20% razvojnih grešaka (urođenih i/ili stečenih) može se otkriti i eventualno pratiti, jer razvoj ploda traje do kraja trudnoće (37. GN).
5. Ultrazvučni pregled u 22. nedelji (20–23. GN)
ograničen je položajem ploda, konstitucijom trudnice, iskustvom i znanjem lekara, kao i kvalitetom opreme. Zbog toga nije uvek garancija uspešne provere anatomije ploda.
Zaključak
Zbog uspešnosti pregleda ploda u trudnoći i pravovremenog otkrivanja grešaka, trebalo bi obavezno raditi preglede u 12. i 16. nedelji trudnoće. Ultrazvučne preglede trudnoće treba nastaviti u intervalima od 4–6 nedelja sve do kraja trudnoće (37. GN).
Poznato je da „ekspertni” pregled u 20–23. nedelji ima ograničenja i ne mora biti uspešan.

